דניאל ובר

דניאל פיטר ובר (באנגלית: Daniel Peter Webber; נולד ב-28 ביוני 1988) הוא שחקן קולנוע וטלוויזיה אוסטרלי, ידוע בין היתר בתפקידו בתור סולן להקת מוטלי קרו, וינס ניל (אנ') בסרט "הלכלוך: סיפורה של מוטלי קרו", בתור לי הארווי אוסוואלד בסדרה "נובמבר 1963" ברשת הולו ובזכות הופעתו בתור לואיס וילסון בסדרה "המעניש" בנטפליקס. 

 ביוגרפיה 
ובר נולד וגדל בעיר גוספורד, ניו סאות 'ויילס שבאוסטרליה. הוא למד בבית הספר הנוצרי גרין פוינט. הוא היה טרמפוליניסט והופיע בטקס הסיום של אולימפיאדת הקיץ 2000.

 קריירה 
ובר עבד כטכנאי כבלים בטורבינות רוח. 

ניסיון המשחק הראשון שלו היה בסרט "The Combination" משנת 2009. בין השנים 2009–2010 גילם את דריוס פייק בסדרת הטלוויזיה "K-9". הוא שיחק בסדרות טלוויזיה שונות, בין היתר בסדרה "מלאכים בלבן" ובאופרת הסבון "קרוב רחוק".

בשנת 2016 הוא שיחק בסדרת טלוויזיה "נובמבר 1963". הוא קיבל את התפקיד לאחר ששלח קלטת אודישן, שהיו לו יומיים להתכונן אליה, כולל צפייה בסרטי החדשות על לי הארווי אוסוואלד והאזנה לקטעי קולו. לאחר הליהוק הוא קרא את הרומן שעליו התבסס הסרט, כמו גם ספרים אחרים על רצח קנדי. הוא זכה לשבחים על "שליטה בדפוס הדיבור המוזר של אוסוולד ותחושת הפרנויה הגוברת".

בשנת 2017 ובר כיכב לצד לנה הידי ואלייזה טיילור בסרט הדרמה המשטרתי "Thumper". באותה שנה, ובר גילם חייל משוחרר מבולבל הסובל מהפרעת דחק פוסט-טראומטית בסדרת הטלוויזיה "המעניש", בהפקת שירות ההזרמה נטפליקס. 

בשנת 2019 גילם ובר את סולן להקת מוטלי קרו, וינס ניל (אנ') בסרט "הלכלוך: סיפורה של מוטלי קרו". 

בשנת 2020 שיחק לצד דניאל רדקליף בסרט "הבריחה מפרטוריה" . 

במאי 2021 לוהק ובר לצד טום בליית' לתפקידים ראשי בסדרת הטלוויזיה "בילי הנער". בסדרה מגלם ובר את הפושע הנמלט ג'סי ג'יימס. הסדרה הוקרנה לראשונה ב-22 באפריל 2022 ברשת הטלוויזיה האמריקאית Epix.

 פילמוגרפיה 
 קולנוע 
שנה סרטתפקיד הערות 2009The Combination ג'ייסון 2011שנת יופיעוזר בחנות למרגלים 2012The Girl Who Lived קספר 2013Galore שייןDecit חאווייר ת'ורנטון 2016Teenage Kicks דן אוקונלAll Night Gaming ויל 2017Thumper  ביוורAustralia Day ג'ייסון פטרסון 2019הלכלוך: סיפורה של מוטלי קרו (אנ') וינס ניל (אנ')Danger Close: The Battle of Long Tan טוראי רוב לארג' 2020 הבריחה מפרטוריה סטיבן לי (אנ')2022Seriously Redקני2024פיוריוסה: מסאגת מקס הזועםWar Boy2026War MachineTBARecoilטוראי כריס לפרסוןWar MachineThe Entertainment System Is Down

 טלוויזיה 
שנה סדרהתפקיד הערות 2008 מלאכים בלבן קיראן פוסטר פרק: "Training Wheels" 2009 K-9 דריוס פייק תפקיד ראשי, 26 פרקים 2012Devil Dust בחור צעיר מיני-סדרה 2015 קרוב רחוק ריאן קלי 9 פרקים 2016 נובמבר 1963 לי הארווי אוסוואלד תפקיד ראשי, 7 פרקים 2017 המעניש לואיס וילסון 7 פרקים2022 - הווהבילי הנער ג'סי ג'יימסתפקיד ראשי; 7 פרקים2023שבויים בסרט (אנ')פרק: "Blue Check Mark"

קישורים חיצוניים

 הערות שוליים 

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1988